Ladinin kieli

Ladin on galloromaaniseen ryhmään kuuluva kieli, jota puhutaan Pohjois-Italian Dolomiiteilla Trenton, Bellunon ja Etelä-Tirolin maakunnissa. Ladin on läheistä sukua Sveitsissä puhuttavalle retoromaanille. Sitä ei pidä sekoittaa iberoromaanisten kielten ryhmään kuuluvaan ladinoon, vaikka ladinin italiankielinen nimi onkin ladino. Ladin on retoromaaninen kieli tai yksi sen murteista.Facta 2001 WSOY 1984 9. osa, palsta 535

Kieltä kirjoitetaan latinalaisin aakkosin. Uusi testamentti käännettiin ladiniksi ensimmäisen kerran vuonna 2005.

 Puhujamäärät ja status 
Ladinilla on noin 30 000 puhujaa. Kielellä on suojellun vähemmistökielen asema Italiassa vuoden 1999 kielilain nojalla. Huolimatta siitä, että ladinilla on suojeltu asema Trentossa, Bellunossa ja Etelä-Tirolissa, näiden kolmen alueen takaama suoja kielelle ei ole tasavertainen. Lisäksi ladininkieliset ovat perinteisesti jääneet isomman saksankielisen vähemmistön varjoon, mikä on aiheuttanut ongelmia Etelä-Tirolissa.

Ladinia opetetaan Etelä-Tirolin kouluissa tasavertaisesti saksan ja italian rinnalla. Nämä kolme ovat myös alueen viralliset kielet. Lisäksi kirkossa ja paikallishallinnossa käytetään yhä enemmän ladinin kieltä. 

 Fonologia 

 Konsonantit 
LabiaaliAlveodentaaliAlveopalataalinenPalataaliVelaariGlottaaliNasaalimnɲŋKlusiilip | bt | dk | gAffrikaattats | dztɕ | dʑʧ | ʤFrikatiivif | vs | zʃ | ʒhTremulanttirApproksimanttil
Lähde:

 Vokaalit 
EtinenKeskinenTakainenSuppeaiuPuolisuppeae | øoPuoliavoinɛəɔAvoina
Lähde:

 Ladininkielinen media ja yhteiskunta 
Monikielisyys on ladinin puhuma-alueella yleistä. Ladinin kielen tärkein puhumaympäristö on koti ja vapaa-aika, kun taas koulu- tai työyhteisössä käytetään yleisemmin joko italiaa tai saksaa.

Italian yleisradioyhtiö RAI Ladinia aloitti televisiolähetykset vuonna 1988. Lisäksi yksityinen radiokanava Radio Gherdëina Dolomites lähettää ohjelmaa kaikilla kolmella Etelä-Tirolin virallisella kielellä. Usc di Ladins on tärkein ladininkielinen sanomalehti.

 Kielioppi ja sanasto 
Lukusanat 1–10 ladiniksi:
12345678910undoitreicatercinchsiessetotnuefdiesc

 Lähteet 

 Aiheesta muualla 

Luokka:Romaaniset kielet
Luokka:Italian kielet